CELEX: 62015FA0098
Language: el
Date: 2016-04-12 00:00:00
Title: Υπόθεση F-98/15: Απόφαση του Δικαστηρίου Δημόσιας Διοίκησης (τρίτο τμήμα) της 12ης Απριλίου 2016 — CP κατά Κοινοβουλίου (Υπαλληλική υπόθεση — Μόνιμοι υπάλληλοι — Προϊστάμενος μονάδας — Δοκιμαστική περίοδος — Μη επιβεβαίωση του διορισμού του σε θέση προϊσταμένου μονάδας — Εκτέλεση ακυρωτικής αποφάσεως — Απώλεια ευκαιρίας)

30.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/50
            
         Απόφαση του Δικαστηρίου Δημόσιας Διοίκησης (τρίτο τμήμα) της 12ης Απριλίου 2016 — CP κατά Κοινοβουλίου
   (Υπόθεση F-98/15) (1)
   
   ((Υπαλληλική υπόθεση - Μόνιμοι υπάλληλοι - Προϊστάμενος μονάδας - Δοκιμαστική περίοδος - Μη επιβεβαίωση του διορισμού του σε θέση προϊσταμένου μονάδας - Εκτέλεση ακυρωτικής αποφάσεως - Απώλεια ευκαιρίας))
   (2016/C 191/72)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: CP (εκπρόσωποι: L. Levi και A. Tymen, δικηγόροι)
   
      Καθού-εναγόμενο: Ευρωπαϊκό Κοινοβούλιο (εκπρόσωποι: V. Montebello-Demogeot και O. Caisou-Rousseau)
   
      Αντικείμενο
   
   Αίτημα ακυρώσεως της αποφάσεως της 18ης Ιουλίου 2014, με την οποία, κατόπιν της αποφάσεως του Γενικού Δικαστηρίου στην υπόθεση F-8/13, CP κατά Ευρωπαϊκού Κοινοβουλίου της 26ης Μαρτίου 2014, επιβεβαιώθηκε ο διορισμός του προσφεύγοντος-ενάγοντος ως προϊσταμένου μονάδας, καθόσον η απόφαση αυτή δεν προβλέπει αναδρομική αναγνώριση του καθεστώτος προϊσταμένου μονάδας και αναδρομική χορήγηση της προσαυξήσεως του βασικού μισθού λόγω κατοχής της συγκεκριμένης θέσης (διευθυντικό επίδομα), και αίτημα αποκαταστάσεως της υλικής ζημίας και ικανοποίησης της ηθικής βλάβης που υποστηρίζει ότι υπέστη ο προσφεύγων-ενάγων.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Καταδικάζει το Ευρωπαϊκό Κοινοβούλιο να καταβάλει στον CP το ποσό των 3 219,55 ευρώ. Το ποσό αυτό αυξάνεται με τόκους υπερημερίας υπολογιζόμενους με το επιτόκιο που καθορίζει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως κατά την επίμαχη χρονική περίοδο, προσαυξημένο κατά δύο μονάδες, από 1ης Ιουλίου 2011 μέχρι την ημερομηνία πραγματικής καταβολής του.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά έξοδά του.
            
         
      (1)  EE C 294 της 7.9.2015, σ. 86.